ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
4 ก.พ. 2559

สรุปภาวะตลาดภาคเช้า :SET แกว่งแคบ หลังเปิดกระโดด – SET เปิดกระโดดขึ้น 7 จุด ด้วยแรงหนุนของกลุ่มพลังงาน (PTT+PTTEP) ที่ฟื้นตัวตามราคาน้ำมันดิบเมื่อคืน อย่างไรก็ตามยังไม่มีปัจจัยหนุนใหม่ให้ราคาน้ำมันดิบฟื้นขึ้นได้ต่อเนื่อง รวมถึงแรงขายในกลุ่ม ICT จาก DTAC รวมถึง ADVANC และ INTUCH เริ่มชะลอตัว ทำให้หลังเปิดกระโดดขึ้น SET ไม่ได้ไปไหนนัก แกว่งแคบบริเวณ 1295-1300 จุด และมาปิดตลาดที่ระดับ 1,299.67 จุด +7.90 จุด หรือ +0.6% ด้วยมูลค่าซื้อขายที่ 2.1 หมื่นลบ. กลุ่มหลักพลังงาน และแบงก์ หนุนตลาด ปิดบวก +1.4% และ +1.1% ตามลำดับ ส่วน ICT กดดันตลาด ปิดลบ -0.9% ด้านตลาดภูมิภาคอยู่ในแดนบวกระดับ +1% กว่า
 
กลยุทธ์ที่แนะนำ : ช่วงบ่าย: คาดแกว่งบริเวณ 1,300 +/- 5 จุด ส่วนหากต่ำกว่า 1,295 จุด จะเห็นการย่อลงสลับบ้าง โดยเฉพาะหากมีแรงขายเข้ามาเพิ่มในกลุ่ม ICT ซึ่งแนวรับ SET อยู่ที่บริเวณ 1,280-1,290 จุด อย่างไรก็ตาม หากไม่ต่ำกว่านี้ ภาพรวมยังปรับขึ้นได้ต่อ เพื่อขึ้นยืนเหนือ ระดับ 1,300-1,310 จุด ในช่วงต่อไป กลยุทธ์ ยังเน้นการเก็งกำไรระยะสั้นไปก่อน ทั้งนี้ หุ้นแนะนำตามสัญญาณเทคนิค ได้แก่ UV (รับ 6.15 ต้าน 6.60 Cut 5.95) และ WICE (รับ 3.06 ต้าน 3.26 Cut 2.96)
 